14. ΑΠΟΦΑΣΙΣ ΙΕΡΑΣ ΣΥΝΟΔΟΥ ΕΚΚΛΗΣΙΑΣ ΤΗΣ ΕΛΛΑΔΟΣ Αριθ. 4097/1795 της 18/30 Οκτ. 1975 (ΦΕΚ Β΄ 1245) Περί χορηγήσεως επιδόματος Βιβλιοθήκης εις τους Ιεροκήρυκας της Ιεράς Συνόδου της Εκκλησίας της Ελλάδος. Έχουσα υπ’ όψει: 1.Την πρότασιν του Μακαριωτάτου Προέδρου και των Μελών της Ιεράς Συνόδου της Εκκλησίας της Ελλάδος περί χορηγήσεως Ειδικού Επιδόματος Βιβλιοθήκης εις τους Ιεροκήρυκας της Ιεράς Συνόδου της Εκκλησίας της Ελλάδος. 2.Την διάταξιν της παρ. 2 του άρθρ. 2 του υπ’ αριθ. 46/1973 Κανονισμού, κυρωθέντος δια του Ν.Δ. 1382/1973. 3.Την ανάγκην δημιουργίας και ανανεώσεως εκάστοτε της προσωπικής βιβλιοθήκης εκάστου Ιεροκήρυκος. 4.Την από 10.10.1975 απόφασιν ημών, αποφασίζομεν: Εγκρίνομεν την χορήγησιν Ειδικού Επιδόματος Βιβλιοθήκης εις τους Ιεροκήρυκας της Ιεράς Συνόδου της Εκκλησίας της Ελλάδος εκ 1.500 δραχμών κατά μήνα, συμφώνως τη ως άνω Συνοδική Αποφάσει. Το περί ου ο λόγος Ειδικόν Μηνιαίον Εκκλησιαστικόν Επίδομα είναι ανεξάρτητον παντός ετέρου χορηγουμένου ή χορηγηθησομένου επιδόματος και συνεντέλλεται μετά των λοιπών αποδοχών των Ιεροκηρύκων. Η παρούσα δημοσιευθήτω δια της Εφημερίδος της Κυβερνήσεως. 33.Β.γ.14 Ιεροκήρυκες 